laion/Wikipedia-Exotic huggingface dataset:
מסעדת הפיל

מסעדת הפיל הייתה מסעדה בפינת הרחובות בני אפרים ומשה סנה, בפאתי שכונת נאות אפקה בתל אביב. המסעדה הוקמה בידי משה אגסי ב-1965. אגסי, יליד פולין, רכש קרקע בשטח של 4.7 דונם ב-1948, בעת שהאזור נחשב לאזור נידח בפאתי המושבה קריית שאול, בו גרו בדואים משבט אבו כישכ. המשפחה עברה למקום עוד בטרם הושלמה בניית הבית, והתגוררה בתחילה באוהל. ב-1965 פתח אגסי את המסעדה, בקומה הראשונה של הבית, ובמקביל החל לטפח גן חיות קטן, זכר לתקופה בשנות ה-30 שבה עבד בגן החיות הקטן שהקים הרב מרדכי שורנשטיין. במהלך התקופה בה עבד בגן חיות זה, הגן בגופו על פיל שמחץ למוות את אחד העובדים, לאחר שהשוטרים הבריטים ביקשו לירות בפיל. זמן קצר לאחר פתיחת המסעדה, הציב אגסי בחצר פסל גדול שפיסל בדמות פיל. הפסל היה חלול, והוצב בתוכו הגריל ששימש את המסעדה. העשן היתמר החוצה דרך ה"חדק". ברבות השנים נוספו בחצר פסלי פילים קטנים יותר, ואף חלק מהשיחים נגזמו בצורת פילים. זמן קצר לאחר פתיחת המסעדה נאלץ אגסי לסגור אותה בהוראת בית המשפט, מאחר שפעלה ללא רישיון, אך היא נפתחה מחדש. לאחר שהוקמה המסעדה, בלט הפיל למרחוק באזור השומם, וגם כיום, לאחר שהאזור נבנה ברובו, מכונה צומת הרחובות בני אפרים ומשה סנה בשם "צומת הפיל". בנוסף לפילים, הוצבה בחצר המסעדה גם סירה בשם "גליה", שבנה אגסי לפני קום המדינה, ושמעבר לשימושיה השוטפים, שימשה גם להבאת מעפילים אל החוף, להשטת חברי "ההגנה" לאתרי אימונים נסתרים לאורך נחל הירקון, וכן לפינוי מנחם בגין מה"אלטלנה"[דרוש מקור]. בשנת 2009 אישרה הוועדה המחוזית לתכנון ולבנייה את הריסת המבנה שבו שוכנת המסעדה והקמתם של שני מגדלי מגורים בני 11 ו-8 קומות. בשנת 2012 נסגרה המסעדה, ובדצמבר 2018 היא נהרסה. יוסי גולדברג, שולה וידריך ועירית עמית-כהן (עריכה: אמירה בנימיני), תל אביב – עיר גלויה: סיור, מבט וסיפור בפינותיה הנשכחות של העיר, נתניה: הוצאות אחיאסף ואופוס, 2009, עמ' 292–293. דני רכט, מתחם מסעדת הפיל, באתר האנציקלופדיה העירונית "תל.אביב.פדיה" שרון רז, המתחם הנטוש של מסעדת "הפיל" בצפון תל אביב, ‏11 בינואר 2019 סגרו את ה"פיל", מעריב, 20 ביולי 1966. רז סמולסקי, מסעדת הפיל בצפון ת"א תיהרס ותהפוך לפרויקט מגורים; הרווחים יחולקו בין בעלי המסעדה וחברת א.דורי, באתר TheMarker‏, 26 במאי 2009.
נחמה

האם התכוונתם ל... ביהדות שבע דנחמתא – פרקי הנחמה מתוך ספר ישעיהו המשמשים כהפטרות לשבתות שבין תשעה באב לראש השנה ניחום אבלים – מצוות נחמת האבלים משברם מוזיקה, ספרות וקולנוע נחמה (שיר) – שיר של רחל שפירא ונורית הירש בביצוע אילנית, משנת 1982 הבנות נחמה – להקה ישראלית (הוקמה ב-2004) הכינה נחמה – ספר ילדים ישראלי מאת מאיר שלו שיצא ב-1990 נחמה (סדרת טלוויזיה) – דרמה קומית ישראלית מאת רשף לוי ששודרה ב-2019 אישים דוד נחמה – חזן ופייטן יווני זאב נחמה (יליד 1961) – מוזיקאי ישראלי חזי נחמה – איש צבא ישראלי יהודה נחמה – איש ציבור ופעיל חינוך שלמה נחמה (יליד 1955) – איש עסקים ישראלי אישים ששמם הפרטי הוא נחמה
פורסט

פורסט (Forest) הוא שם משפחה שמקורו באנגלית ומשמעותו יער. האם התכוונתם ל... אישים: פרדריק פורסט – שחקן אמריקני מוריס ארנולד דה פורסט – פוליטיקאי ואיל הון יהודי-בריטי מייקל פורסט (אנ') – שחקן אמריקני נייתן בדפורד פורסט – לוטננט גנרל אמריקני והמנהיג הראשון של הקו קלוקס קלאן נתן בדפורד פורסט השלישי – בריגדיר גנרל במלחמת העולם השנייה מקומות: וולת'אם פורסט – אחד מרובעי לונדון פורסט (עיר) – עיירה בגרמניה הפארק הלאומי פטריפייד פורסט – היער המאובן, פארק לאומי באריזונה פורסט לודג' – פרוור של סידני, אוסטרליה לייק פורסט – אחד מפרוורי נורת' שור (אילינוי) אחרים: נוטינגהאם פורסט – קבוצת כדורגל אנגלית דיפ פורסט – הרכב מוזיקלי צרפתי פורסט גאמפ פורסאט – עיר בקמבודיה
קרוקט ג'ונסון

קְרוֹקֶט ג'ונסון (באנגלית: Crockett Johnson) היה שם העט של הקריקטוריסט ומאייר ספרי הילדים האמריקאי דייוויד ג'ונסון ליסק (David Johnson Leisk;‏ 20 באוקטובר 1906 – 11 ביולי 1975). נודע בעיקר בספרו "אהרן והעיפרון הסגול", שהיה הראשון בסדרת הספרים על "הארולד" (Harold). בנוסף התפרסם בסדרת הקריקטורות "ברנבי". נולד בניו יורק וגדל בקווינס. למד אמנויות בקופר יוניון (Cooper Union) ב-1924 ובאוניברסיטת ניו יורק ב-1925. את הבחירה בשם העט הסביר כך: ”קרוקט היה שם החיבה שלי בילדותי. שמי האמיתי דיוויד ג'ונסון ליסק. "ליסק" היה קשה מדי להגות – אז – עכשיו אני קרוקט ג'ונסון!” ג'ונסון שיתף פעולה עם אשתו, רות קראוס, בארבעה ספרי הילדים: The Carrot Seed (עובד לעברית בידי חנה הורן כ"זרע של צנונית"), How to Make an Earthquake, Is This You?, ו-The Happy Egg. ספריו "אהרן והעיפרון הסגול", "האגדה של אהרן" (Harold's Fairy Tale) ו"תמונה בחדר של אהרן" (A Picture for Harold's Room) עובדו להנפשה על ידי ג'ין דייץ'. ג'ונסון נפטר מסרטן הריאה ב-1975. "אהרן והעיפרון הסגול". עברית: רנה שני, 1970, הוצאת מודן. (Harold and the Purple Crayon 1955) "זרע של גזר" (עם רות קראוס). עברית: יהודה אטלס, 2008. (The Carrot Seed 1945) "זרע של צנונית". עברית: חנה הורן, 1973, הוצאת יסוד. "תמונה לחדר של אהרן". עברית: עדנה צחור, 1983, הוצאת עם עובד. (A Picture for Harold's Room 1960) "הקרקס של אהרן". עברית: שולה מודן, 1994, הוצאת מודן. (Harold's Circus 1959) "התמונה של אהרן". עברית: שולה מודן, 1994, הוצאת מודן. (A Picture for Harold's Room 1960) "האריה של אלן". עברית: מאירה פירון, 2016, הוצאת טל-מאי - ידיעות ספרים. (Ellen's Lion: Twelve Stories 1959) Barnaby (1943) Barnaby and Mr. O'Malley (1944) Is This You? (1955), co-written with Ruth Krauss Barkis: Some precise and some speculative interpretations of the meaning of a dog's bark at certain times and in certain (illustrated) circumstances (1956) Harold's Fairy Tale (Further Adventures of with the Purple Crayon) (1956) Harold's Trip to the Sky (1957) Terrible, Terrifying Toby (1957) Time for Spring (1957) Bernadine Cook, The Little Fish That Got Away (1957) Harold at the North Pole (1958) The Blue Ribbon Puppies (1958) The Frowning Prince (1959) Will Spring Be Early? or Will Spring Be Late? (1959) Harold's ABC (1963) The Lion's Own Story: Eight New Stories about Ellen's Lion (1963) We Wonder What Will Walter Be? When He Grows Up (1964) Castles in the Sand (1965), illus. by Betty Fraser The Emperor's Gifts (1965) Barnaby #1: Wanted, A Fairy Godfather (1985) Barnaby #2: Mr. O'Malley and the Haunted House (1985) Barnaby #3: Jackeen J. O'Malley for Congress (1986) Barnaby #4: Mr. O'Malley Goes for the Gold (1986) Barnaby #5: Mr. O'Malley, Wizard of Wall Street (1986) Barnaby #6: J.J. O'Malley Goes Hollywood (1986) Magic Beach (2005), with an appreciation by מוריס סנדק and an Afterword by Philip Nel קרוקט ג'ונסון, ברשת החברתית Goodreads קרוקט ג'ונסון (1906-1975), דף שער בספרייה הלאומית lambiek.net entry on Johnson Philip Nel, Crockett Johnson homepage Harold, Barnaby, and Dave: A Biography of Crockett Johnson by Philip Nel (Barnaby (comics)) Crockett Johnson Homepage: Biography of Crockett Johnson. (Ruth Krauss) (Gene Deitch) איציק פלג, זרע של פלגיאט, הזמן הירוק, 5 בספטמבר 2009
I Am the Dance Commander + I Command You to Dance: The Remix Album

I Am the Dance Commander + I Command You to Dance: The Remix Album הוא אלבום הרמיקס הראשון של הזמרת-יוצרת האמריקאית קשה, האלבום יצא לאור ב-18 במרץ 2011. מידע על האלבום I Am the Dance Commander + I Command You to Dance: The Remix Album באתר MusicBrainz מידע על האלבום I Am the Dance Commander + I Command You to Dance: The Remix Album באתר AllMusic האלבום I Am the Dance Commander + I Command You to Dance: The Remix Album באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
דאונטאון

האם התכוונתם ל... גאוגרפיה עירונית: דאונטאון (downtown) - אזור העסקים הראשי בערים בצפון אמריקה: דאונטאון מנהטן – "מנהטן תחתית". סדר מספרי הרחובות במנהטן עולה מדרום לצפון, כאשר אזור מרכז העיר הוא האזור המצוי מדרום לרחוב מספר אחד ולרחובותיו יש שמות מילוליים ולא שמות מספריים. דאונטאון ברוקלין – המרכז הפיננסי של ברוקלין דאונטאון לוס אנג'לס – המרכז של מטרופולין לוס אנג'לס הלופ – הדאונטאון של שיקגו דאונטאון בוסטון – מרכז העסקים של בוסטון דאונטאון הונולולו – מרכז העסקים של הונולולו דאונטאון בולטימור – מרכז העסקים של בולטימור דאונטאון טורונטו – מרכז העסקים של טורונטו דאונטאון סנט לואיס – מרכז העסקים של סנט לואיס חלק מעיר המצוי במקום נמוך מבחינה טופוגרפית: העיר התחתית של חיפה העיר התחתית של טבריה עיר תת-קרקעית אחר: Downtown – שיר של פטולה קלארק Downtown (שיר, פיצ'ס) – שיר של פיצ'ס דאונטאון דיסני – שני מרכזי הסעדה דאונטאון דיסני (פלורידה) – הוא אזור קניות, הסעדה ובידור פתוח הנמצא באתר הנופש דיסניוורלד שבפלורידה כלי רכב פיאט דאון טאון – היא מכונית קונספט, עירונית בתצורת מכונית מיקרו, הצ'בק אשר הוצגה על ידי קונצרן הרכב האיטלקי פיאט בשנת 1993 שם דומה אחוזת דאונטון – היא סדרת דרמה תקופתית בריטית, זוכת פרס גלובוס הזהב, פרס אמי ושלושה פרסי גילדת שחקני המסך שכונת עוני מושבה
וולטר פלאודן

וולטר צ'יצ'ל פלאודן (Walter Chichele Plowden‏, 3 באוגוסט 1820 -1860 ) היה הקונסול הבריטי במאסאווה (כיום באריתראה), משנת 1848 ועד מותו. פלאודן זכה להערכה על כך שעודד ופיתח יחסים טובים עם ראס עלי השני ועם הקיסר תוודרוס השני לאחריו. הוא עסק גם בכתיבת ספרים אודות מסעותיו באתיופיה. הוא נרצח בשנת 1860, בעת מסע בין ים סוף והעיר גונדר בפקודת בן דודו (ולפי גרסה אחרת - אחיינו) של הקיסר, ליג' גרד כינפו שהנהיג מרד כושל והוצא להורג בפקודת הקיסר באותה השנה. פלאדון נקבר בחצר כנסיית גימג'ה-בית מריים בפאסיל גמב שבגונדר. ספרו "מסעות בחבש ובמחוז הגאלה, עם תיאור שליחות אל ראס עלי ב-1848" ‏("Travels in Abyssinia and the Galla Country, with an account of a mission to Ras Ali in 1848") יצא לאור בלונדון בשנת 1868. אודות וולטר פלאודן ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תראקית

תראקית היא שפה הודו-אירופית אשר דוברה בעבר באזור תראקיה שבבלקן. השפה התראקית היא שפה שנכחדה. כמו שפות רבות שנכחדו, אין הרבה ספרות וקטעים כתובים משפה זו אך ישנם מספר מילים בשפה התראקית בשמות נהרות ומקומות באזור תראקיה וכן מספר מילים בתראקית חדרו לשפות הקרובות וכן הן מופיעות על מטבעות ומבנים של התקופה ההיא. תראקית דוברה באזורים שבהם שוכנות היום המדינות: בולגריה, רומניה, מולדובה, מקדוניה, חלקים מסרביה והונגריה, צפון יוון וצפון-מערב טורקיה. בעבר נחשבה השפה התראקית לענף בפני עצמו במשפחת השפות ההודו אירופיות. כיום ישנם מדענים המוצאים קשר בין שפה זו לשפה הדאקית, לשפה המקדונית העתיקה ולשפה הפריגית. בעבר היו חוקרים אשר מצאו קשר בין שפה זו לשפות האיליריות ולארמנית. כיום ישנם מספר חוקרים המאמינים כי ישנו קשר בין השפה האלבנית לבין התראקית. לפי מחקרים שנעשו קיים קשר בין השפות, ויש הממקמים את השפות הללו תחת אותו הענף במשפחת השפות ההודו אירופיות. מכיוון שמאז הימים, שבהם דוברה השפה התראקית, עברה השפה האלבנית שינויים רבים, הקשר בין שפות אלו אינו קל להוכחה. כמו כן יש המוצאים קשר בין שתי שפות אלו גם לשפה הרומנית. בשנות ה-80 ושנות ה-90 נעשו מחקרים רבים שהעלו קשר כזה או אחר בין התראקית לשפות הבלטו-סלאביות. יש הטוענים כי השפה היא שפה דרום בלטית ויש הטוענים כי כל יושבי הבלקן היו בעבר דוברי שפות סלאביות כולל דוברי האלבנית וכן דוברי הפריגית והתראקית. תראקית, באתר אנציקלופדיה בריטניקה (באנגלית)
לופ

האם התכוונתם ל... לולאה (תכנות) (Loop) – מונח בסיסי בתכנות ובלוגיקה הלופ – האזור העסקי, המרכזי וההיסטורי של שיקגו אגם לופ – לוֹפּ נוּר, אזור אגמי-מלח בשינג'יאנג שבמערב סין לופ (מכשיר) – מכשיר הגדלה לופ (סרט קצר) – סרט אנימציה קצר שהופק על ידי אולפני פיקסאר לופ (סדרת טלוויזיה) – סדרת אנימציה קנדית ששודרה בערוץ זום לופ (שיר) – שיר של אושר כהן לופ (מוזיקה) – טכניקה מוזיקלית לוף (פירושונים) לולאה
לופ (סרט קצר)

לופ (באנגלית: Loop) הוא סרט קצר בהנפשה ממוחשבת משנת 2020, שהופק על ידי אולפני האנימציה של פיקסאר. הסרט בוים ונכתב על ידי אריקה מילסום, התסריט נכתב על ידי אדם בורק, מתיאס דה קלארק ומילסום. זהו הסרט הקצר השישי בתוכנית "SparkShorts" של פיקסאר, והוא מתמקד בילד פטפטני ובחורה אוטיסטית לא מילולית הלומדת להבין אחד את השני. הסרט הופץ לראשונה בדיסני+ ב-10 בינואר 2020. נערה אוטיסטית וילד פטפטני, הלומדים להבין אחד את השני במטרה להשלים שייט קאנו בנהר. — אולפני פיקסאר מדיסון בנדי בתפקיד רנה כריסטיאנו 'צ'אצ'י' דלגדו בתפקיד מרכוס לואי גונזלס בתפקיד יועץ המחנה אשר ברודקי כקולות נוספים מארק אורטון הלחין את המוזיקה עבור לופ. הפסקול ייצא בשנת 2020. הסרט "לופ" פורסם בדיסני+ ב־10 בינואר 2020. אתר האינטרנט הרשמי של לופ "לופ", במסד הנתונים הקולנועיים IMDb (באנגלית) "לופ", באתר דיסני+ סרטים (באנגלית) Orange, B. Alan (10 בינואר 2019). "Pixar Announces New Short Film Program Sparkshorts". MovieWeb. Watcher Media. נבדק ב-10 בינואר 2019. {{cite news}}: (עזרה) Gentile, Dan (9 בינואר 2020). "Pixar's new Bay Area-inspired short 'Loop' will look familiar if you've ever been to Berkeley". SFGATE. נבדק ב-13 בינואר 2020. {{cite web}}: (עזרה) "SparkShorts". Pixar. 18 בינואר 2018. אורכב מ-המקור ב-2019-02-28. נבדק ב-28 בדצמבר 2019. {{cite news}}: (עזרה) Romano, Nick (30 באוקטובר 2019). "Pixar previews all six short films in SparkShorts trailer on Disney+". Entertainment Weekly. Meredith Corporation. נבדק ב-28 בדצמבר 2019. {{cite web}}: (עזרה) "Mark Orton Scoring Pixar Short 'Loop'". 18 באוגוסט 2019. {{cite web}}: (עזרה) "Loop Soundtrack". Soundtrack.Net. נבדק ב-10 בינואר 2020. {{cite web}}: (עזרה) Fabian, Renee (21 בנובמבר 2019). "Pixar Will Release New Short Film 'Loop' Featuring Nonverbal Autistic Character". The Mighty. נבדק ב-28 בדצמבר 2019. {{cite web}}: (עזרה) Wolfe, E. (12 בנובמבר 2019). "Disney+ Review: Pixar SparkShorts 'Float' is The Heartwarming Tale of a Very Special Child". Walt Disney World News Today. נבדק ב-28 בדצמבר 2019. {{cite web}}: (עזרה) Lopez, Kristen (10 בינואר 2020). "Why Pixar's First Non-Verbal Character In The Short 'Loop' Was a Game-Changer". Forbes. Forbes Media, LLC. נבדק ב-11 בינואר 2020. {{cite web}}: (עזרה)
מוסדות חוט של חסד

מוסדות חוט של חסד הוא ארגון המנהל מספר ישיבות ברסלביות לחוזרים בתשובה בירושלים וכן פרויקטים להפצת תורת רבי נחמן מברסלב, וארגון נסיעות לקברות צדיקים בישראל ובמזרח אירופה. המוסדות הוקמו על ידי הרב שלום ארוש ואשתו הרבנית מרים על פי הוראת אליעזר ברלנד, בשנת 1985 בקטמון שבירושלים. הרב ארוש מעביר שיעורים בבקרים ובשבתות והתלמידים מפיצים את ספרי רבי נחמן מברסלב וכן פרסומים נוספים ודיסקים. הלימודים מתקיימים בשני סדרים, בוקר וצהרים. הישיבה נמצאת בשכונת שמואל הנביא, ובסמיכות למתחם מעבר מנדלבאום, והחל מ-2005 גם הכולל שוכן באותו מבנה. הכולל המרכזי, בראשות הרב יהושע כהן, מחבר הספר "כרם יהושע". בעבר העביר הרב יעקב יוסף שיעורים בכולל בהלכה. מסלול הסמכה לרבנות מסלול הכנה לחתונה אתר האינטרנט הרשמי של מוסדות חוט של חסד מוסדות חוט של חסד (ירושלים), דף שער בספרייה הלאומית
אסף קרן

אסף קרן (6 במאי 1971 - 14 באוקטובר 2002) היה מוזיקאי, זמר-יוצר ושדרן רדיו ישראלי. קרן נולד בירושלים. אביו, דניאל קרן, היה שדרן בקול ישראל. בילדותו עבר עם הוריו לתל אביב, ולמד בגימנסיה העברית הרצליה. התגייס לחיל המודיעין והשתחרר מהצבא בדרגת רב-סרן. במקביל לשירותו הצבאי למד רפואה באוניברסיטת תל אביב, ובהמשך עבר ללימודי פסיכולוגיה וספרות. עבד במכוני הכנה לבחינה הפסיכומטרית והשתתף בכתיבת ספרי הכנה לבחינה. קרן לא למד מוזיקה באופן מסודר. בגיל 17 הקים את ההרכב הראשון שלו, לצד חבריו הטובים דידי ארז ויאיר קז (לימים "ג'ירפות") ומיקי פזי. מאוחר יותר כתב קרן יצירות למחזות החוג לתיאטרון באוניברסיטת תל אביב. בשנת 1999 החל לשדר בתחנת הרדיו 88FM, והגיש תוכנית בוקר קבועה שנקראה "טיסת בוקר". בשנת 2000 הקים עם שגיא טריגר וגל אפלרויט את להקת הרוק "מוזיקת המקרה" (כשם ספרו של פול אוסטר), אליה צירף את שגיא אחיאל, ליאור טלמור וירון רוזנבלום. קרן כתב, הלחין ועיבד את מרבית שירי הלהקה והיה סולנה ונגן הבס שלה. בהמשך נמסר הניהול המוזיקלי לגיל סמטנה. במשך כשנתיים הופיעה הלהקה במועדונים רבים ברחבי הארץ. ב-14 באוקטובר 2002 נמצא ירוי בפארק הירקון ואקדח בידו. בדירתו ברמת גן הותיר מכתב פרידה ובו נפרד מקרוביו, אולם לא הסביר את המניע למעשהו. לאחר מותו של אסף ערכה "מוזיקת המקרה" כמה הופעות לזכרו, כשגיל סמטנה ממשיך ומלווה אותה. בשנת 2003 יצא לחנויות התקליטור "אני" ובו 20 שירים וקטעי מוזיקה. את כולם, פרט לשניים, כתב קרן, חלקם עם אפלרויט ועם חברים אחרים בלהקה. את "עוד אבוא אל סיפך" הלחין אסף למילותיו של נתן אלתרמן ואת "אהבה ממבט ראשון" הלחין למילותיו של יהונתן גפן. חלק מהפסקול הוקלט תחילה בביתו, במכשיר הקלטה 8 ערוצים ומאוחר יותר עברה הלהקה לעבוד באולפן מקצועי ואת האלבום הפיקו מוזיקלית גיל סמטנה, שגיא טריגר והלהקה. בשנת 2010 נכלל השיר "עוד אבוא אל סיפך" בביצועו של אסף בתקליטור הכפול "מותר לומר" שהופק במלאת 100 שנים להולדתו של נתן אלתרמן. ב-17 במאי 2011, בחודש יום הולדתו ה-40, נערך קונצרט מחווה לזכרו בתיאטרון תמונע. יוזמי האירוע היו בועז כהן, דידי ארז ואמיר פרי, יחד עם אחותו ואחיו של קרן. הכנסות הערב יוחדו לקידום פעילותה של עמותת "בשביל החיים", התומכת במשפחות מתאבדים. אסף קרן, באתר שירונט אסף קרן, באתר MOOMA (בארכיון האינטרנט) איילת יגיל, מוזיקה - לגמרי לא במקרה, באתר MOOMA אסף קרן 1971-2002, בבלוג של בועז כהן מרב יודילוביץ', גופתו של שדרן הרדיו אסף קרן נמצאה בפארק הירקון, באתר ynet, 16 באוקטובר 2002 כשהקרקע נשמטת. מופע לזכר המוסיקאי אסף קרן, באתר ynet, 16 במאי 2011
Cannibal

Cannibal (בעברית: קניבלית) הוא המיני-אלבום הראשון של הזמרת-יוצרת האמריקאית קשה. האלבום יצא לאור ב-19 בנובמבר 2010, על ידי חברת התקליטים תקליטי RCA. "We R Who We R" - יצא לאור ב-22 באוקטובר 2020, כסינגל ראשון מתוך האלבום. עם יציאתו הסינגל הגיע למקום הראשון במצעד בילבורד הוט 100. "Blow" - יצא לאור ב-8 בפברואר 2011, כסינגל השני מתוך האלבום. עם יציאתו הסינגל הגיע למקום השביעי במצעד בילבורד הוט 100. כדי לקדם את האלבום, קשה יצאה ב-15 בפברואר 2011, לסיבוב ההופעות הראשון שלה, "Get Sleazy Tour", באירופה, באוקיאניה ובצפון אמריקה, אשר הסתיים ב-29 בספטמבר. מידע על האלבום Cannibal באתר MusicBrainz מידע על האלבום Cannibal באתר AllMusic האלבום Cannibal באתר ספוטיפיי ד"ר לוק, מקס מרטין, בנגלדש, דייוויד גמסון, גרג קורסטין, בני בלנקו, ג'ושוע קולמן Gold & Platinum, RIAA (באנגלית אמריקאית)
LWN.net

LWN (במקור ראשי תיבות של Linux Weekly News, כלומר "חדשות לינוקס השבועיות") הוא שמו של אתר חדשות שעוסק בעיקר בנושאי לינוקס ותוכנה חופשית. האתר מפיק מהדורה שבועית אשר זמינה בשבוע הראשון לאחר פרסומה למנויים בלבד. כמו כן הוא מספק הפניות לעדכוני חדשות נבחרים בתחום. האתר החל לפעול בראשית שנת 1998 כאוסף עדכוני חדשות שבועיים בנושא לינוקס (ומכאן השם המקורי). בהמשך התרחבו תחומי הכיסוי ולכן שונה השם ל-LWN.net, שהיה שם המתחם שבו השתמש האתר. באתר שני סוגים עיקריים של כתבות: דיווחים על עדכוני חדשות (כד"כ תמצית קצרה וקישור, לפעמים גם גוף ההודעה במקרה של הודעה לעיתונות או הודעה ברשימת תפוצה). בנוסף לכך יש כל שבוע, ביום חמישי, מהדורה שבועית: אוסף של כתבות במספר מדורים. תוכן המדורה השבועית זמין למנויים בלבד למשך שבוע והופך להיות זמין לקהל הרחב (ללא צורך בהזדהות). חלק מהכתבות מפורסמות מראש, עוד לפני פרסום המהדורה השבועית. אפשר להגיב לכל הידיעות והכתבות. בסוף שנת 1997 הקימו ג'ונתן קורבט ואליזבת קולבאו (Coolbaugh) חברה בשם Eklektix לשרותי פיתוח ותמיכה טכנית למערכות לינוקס. על מנת לפרסם את עצמם הם החלו, החל מ-22 בינואר 1998, לפרסם באתרם טור חדשות שבועי בשם "חדשות לינוקס השבועיות". שם המתחם lwn.net נרכש בתאריך 22 במאי 1998. אתר החדשות זכה להצלחה, אולם חברת Eklektix עצמה לא זכתה להצלחה כלכלית. החל משנת 1999, בימי בועת הדוט-קום היו משקיעים רבים שרצו להשקיע בחברות שקשורות ללינוקס. בסופו של דבר נרכשה החברה על ידי חברת Tucows הקנדית באפריל 2000. בשנת 2001 פרשה אליזבת קולבאו מהעריכה בשל מחלת טרשת נפוצה. בתחילת שנת 2002 התברר שאתר החדשות לא מועיל מספיק לחברת Tucows והיא החליטה למכור אותו חזרה לחברת Eklektix של ג'ונתן קורבט. לאחר ששימוש בפרסומות וגיוס תרומות לא סיפקו את המימון הדרוש, הוחלט לגביית כסף ממנויים על צפייה במהדורה השבועית בשבוע הראשון. עד שנת 2002 היה האתר כתוב בשפת PHP (גרסה 3). בשנה זו הוא נכתב מחדש בשפת פייתון. הוא משתמש בבסיס הנתונים PostgreSQL. אתר האינטרנט הרשמי של LWN.net (באנגלית) LWN.net, ברשת החברתית אקס (טוויטר) עשר שנות LWN, חלק ראשון - כתבה באתר LWN.net עשר שנות LWN, חלק שני - כתבה באתר LWN.net הודעה לקוראי LWN מאליזבת קולבאו על פרישה עקב מחלה מתוך אתר LWN עשר שנות LWN, חלק שני - כתבה באתר LWN.net
Tha Doggfather

Tha Doggfather הוא אלבום הסטודיו השני של הראפר האמריקאי, סנופ דוג. האלבום עוקב אחר אלבום הבכורה של סנופ, Doggystyle, ראה אור כ-3 שנים אחריו, בשנת 1996, תחת חברת התקליטים Death Row Records והוא האלבום האחרון של הראפר שיצא בה. האלבום הופץ מחדש ביולי 2005. אמנם האלבום הגיע למקום הראשון במצעד הבילבורד 200, כשמכר מעל 478,000 עותקים בשבוע הראשון לצאתו, אך הוא לא הצליח להגיע להצלחה המסחרית של Doggystyle, רבים טוענים שזה בשל חוסר מעורבותו של ד"ר דרה בהפקת האלבום. האלבום ראה אור בסה"כ כשבוע לאחר צאת האלבום The Don Killuminati: The 7 Day Theory, האלבום הראשון של הראפר טופאק שאקור, שיצא לאחר מותו, אשר הגיע גם למקום ה-1 במצעד הבילבורד 200 בשבוע צאתו. למרות חוסר הצלחתו המסחרית ביחס ל-Doggystyle (מכר 2 מיליון עותקים לעומת 6 מיליון), האלבום זכה לביקורות חיוביות ברובן. מידע על האלבום Tha Doggfather באתר MusicBrainz מידע על האלבום Tha Doggfather באתר AllMusic האלבום Tha Doggfather באתר Discogs
קרב סגאלה

קרב סגאלה התרחש ב-27 באוקטובר 1916 ובו הובסו תומכיו של הקיסר אייאסו החמישי. ההפסד של תומכי הקיסר, הבטיח את הצלחת הפיכת החצר שהושיבה במקומו את דודתו זאודיתו על כס הקיסרות האתיופית. איש ה-CIA, ההיסטוריון פול הנץ מציין ש"סגאלה היה הקרב הגדול ביותר באתיופיה מאז עדווה." למעשה הוא לא הוכתר רשמית על ידי האבונה עם זאת היו לו את כל הסמכויות Henze, Paul B. (2000). Layers of Time, A History of Ethiopia. New York: Palgrave. p. 196. ISBN 0-312-22719-1. ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
איל פלד

איל פֶּלֶד (נולד ב-8 בנובמבר 1959) הוא מנחה טלוויזיה לשעבר ומדריך טיולים ישראלי. איל פלד נולד ב-1959 בירושלים, בן לאיש התקשורת עוזי פלד ולד"ר ציונה. בנעוריו עבד כעוזר תאורן וכסבל בהפקות של "טלעד". פלד הגיש בין השנים 1994–2006 את תוכנית הטיולים "מסע עולמי" בערוץ 2 תחת זכיינית השידורים "טלעד" שנוהלה על ידי אביו, עוזי פלד, את עונתה האחרונה בין השנים 2006–2007 בערוץ 10. בתקופת השידור הכוללת של "מסע עולמי" ערך והגיש כ-100 תוכניות שצולמו במקומות שונים בארץ וברחבי העולם. מלבד הפקות הטלוויזיה, עסק בשעות הפנאי באיסוף ושיפוץ מכוניות עתיקות ונדירות, היה חבר פעיל במועדון החמש ושימש כעורך ביטאון המועדון, "האבטומוביל", בשנים 2004–2007. ב-8 באפריל 2008 לקה פלד בשבץ מוחי חמור בו נקבעו לו 100% נכות והוא איבד את יכולת הדיבור והכתיבה. ב-2009 פרסם מעריב ראיון לכאורה עם פלד. הוריו זעמו על הראיון שהציג את בנם כאילו השתקם אף על פי שלא כך היה המצב. ב-26 בדצמבר 2012, לראשונה לאחר האירוע המוחי ולאחר שהצליח להשתקם חלקית, שודר ראיון עמו בתוכנית "פנים אמיתיות" עם אמנון לוי בו סיפר פלד על המקרה, תהליך השיקום וההתמודדות עם מוגבלותו. הוא העניק ריאיון דומה גם לתוכנית "אנשים" עם דרור גלוברמן בערוץ 2, ב-2015. בין השאר הוא מתמודד עם אפאזיה. ב-2013 השתתף בהתנדבות בפרסומת ל"יד שרה". בתחילת 2018 יצא לאור בהוצאת ידיעות ספרים ספרו האוטוביוגרפי "מסע אל עולמי", אותו כתב בסיוע אמו ציונה. ב-2018 השתתף בתוכנית "החיים על פי דביר" עם דביר בנדק שם סיפר על ההתמודדות עם הדיבור לאחר השבץ. סמדר שיר, מסע התעוררות, באתר "ידיעות אחרונות", 20 במאי 2016 סמדר שיר, אהבה עולמית, באתר "ידיעות אחרונות", 14 בפברואר 2018 איל פלד, במסד הנתונים הקולנועיים IMDb (באנגלית) אסתר נייר, ‏מסע עולמי אל כיסו של איל פלד: 300 אלף דולר רווח שנתי מוערך מהתוכנית ודירה ב-500 אלף דולר, באתר גלובס, 30 באוגוסט 2007 מירב קריסטל, מצבו של אייל פלד: קשה אך יציב, באתר ynet, 9 באפריל 2008 אייל פלד משתקם: אני מתקדם צעד אחרי צעד הוריו של אייל פלד: "מעריב זחל כמו צפע למיטת החולה" פנים אמיתיות: המסע של אייל פלד ""מסע אל עולמי": איל פלד מתאר את הדרכים הארוכות והקשות שעבר - וואלה! תרבות". וואלה! תרבות. נבדק ב-2018-03-06. ערך זה הוא קצרמר בנושא טלוויזיה ובנושא ישראלים. אתם מוזמנים לתרום לוויקיפדיה ולהרחיב אותו.
רנו טוויזי

רנו טוויזי (.Renault Twizy Z.E) הוא שמו של דגם ניסיוני של מכונית מיקרו עירונית, חשמלית, מתוצרת יצרנית הרכב הצרפתית רנו, אשר הוצג לראשונה בתערוכת המכוניות בפרנקפורט בשנת 2009. הזמנות ראשונות התקבלו במאי 2011, והמסירות החלו במרץ 2012. עד דצמבר 2019 נמכרו 29,118 כלי רכב מדגם זה. רנו טוויזי מציגה עיצוב ייחודי וחדשני של תנוחת נסיעה בכלי רכב ארבע גלגלי המיועד לשני נוסעים. למעשה מדובר בשילוב מהפכני של אופנוע, אשר בו יושבים הנוסעים זה מאחורי זה, (לעומת מכונית רגילה בה יושבים זה לצד זה), בתוך מרכב "קופסתי" סגור המאפיין כלי רכב ארבע גלגלי. הנוסע יושב מאחורי הנהג בתנוחה הדומה לאופנוע אולם מערכות השליטה של הנהג הן כמו של מכונית רגילה הכוללת הגה ודוושות. השימשה הקדמית נמשכת לאורך הגג ומאפשרת מבט סביבתי בגזרה רחבה במיוחד. הדלתות נפתחות בסגנון "כנפי שחף". רנו טוויזי מוצעת בשתי גרסאות של יחידת הכוח, האחת בעלת הספק של 20 כוחות סוס והשנייה בהספק של 5 כוחות סוס אשר במדינות מסוימות באירופה אינה מחייבת ברישיון נהיגה. הסוללה מסוג ליתיום-יון ממוקמת מתחת למושב הקדמי. החלפת הסוללה הריקה מתבצעת בנוחות מכיוון שהיא מחוברת למנוע באמצעות כבל ספירלי מכיוון חזית הרכב, שם ממוקמת גם נקודת הטעינה. הסוללה ניתנת להטענה ממתקני טעינה בדרכים, כולל מן הרשת הביתית, וזמן הטעינה המרבי הוא כ-3.5 שעות. מבנה המרכב של המכונית מעניק הגנה מרבית לנוסעים מכיוון שבנוסף לגמישותו המקנה לו יכולת ספיגת זעזועים, הרי שמיקום הגלגלים הבולט החוצה ממנו, וחיבורם לקורות הרוחב של השילדה, מעניק הגנה נוספת מפני פגיעות צד. אביזרי בטיחות נוספים כוללים כרית אוויר לנהג, חגורות בטיחות הננעלות בארבע נקודות עגינה לנהג, ובשלוש נקודות עגינה לנוסע היושב מאחור. המכונית מספקת יציבות דינמית גבוהה הודות למרכז כובד נמוך במיוחד ומערכת בלימה חזקה הכוללת בלמי דיסק בכל אחד מארבעת הגלגלים. אורך: 2.32 מטר. רוחב 1.19 מטר גובה 1.46 מטר. שני הדגמים מסוגלים לשאת מטען של כ-450 ק"ג כולל הסוללות שמשקלן כ-100 ק"ג. טווח נסיעה בעומס מלא, כ-100 ק"מ. מחירו של הדגם הבסיסי של המכונית באירופה הוא כ-7000 אירו, ועליו יש להוסיף את עלות השכירות החודשית של הסוללה החשמלית כ-45 יורו נוספים. מדיה וקבצים בנושא רנו טוויזי בוויקישיתוף אתר האינטרנט הרשמי של רנו טוויזי אתר האינטרנט הרשמי של רנו טוויזי (באיטלקית) רנו טוויזי באתר רנו